OpenLLM-France/wikimedia huggingface dataset:
# Llibre de cuina/Receptes/Pastis borrit

El pastís borrit és un pastís dens occità amb mantega i un toc de rom.

## Ingredients

* 450g de farina de força
* 150g de prunes panses (opcional)
* 125g de mantega
* 100g de sucre
* 3 ous
* 1 sobre de llevat de forner
* rom
* aigua
* sucre glas

## Preparació

Poseu les prunes en un recipient petit i marineu-les en una mica de rom, és millor si ho feu unes hores o una nit abans de preparar el pastís. Feu fondre la mantega al micro-ones, a potència mitjana, o en un caçó al bany maria, deixeu-la entibiar una mica. Poseu dos o tres dits d'aigua tèbia en un got i dissoleu-hi el llevat. En un bol gran, formeu un volcà amb la farina i tireu al mig la mantega, el llevat, el sucre i els rovells dels ous (guardeu les clares). Barregeu fins obtenir una massa homogènia, podeu utilitzar una batedora. Afegiu les prunes escorregudes i un o dos taps de rom, que pot ser del que heu fet servir per rehidratar-les. A part, monteu les clares a punt de neu amb un polsim de sal i afegiu-les també a la massa, mirant de no fer-les baixar gaire. Tapeu el bol, sense tocar la massa, i deixeu-lo reposar en un lloc no gaire fred durant una hora o fins que la massa dobli el seu volum. Cobriu un motllo amb paper de cuina, o amb una bona quantitat de mantega i farina, i ompliu-lo fins a la meitat. Coeu-lo al forn pre-escalfat a 200ºC-220ºC durant uns 3/4 d'hora. Deixeu-lo refredar, desmotlleu i tireu per sobre un polsim de sucre glas. El podeu acompanyar d'una mica de crema catalana.

## Variants

Podeu usar anís, si un agrada més. Podeu afegir algunes ametlles amargues picades, o una mica de ratlladura de llimona o taronja o una mica d'aigua de tarongina. Podeu tirar quatre panses a la superfície en comptes de posar prunes seques, que també podeu suubstituir per panses, o inclús per trossets de poma, o no posar cap fruita. Si voleu, podeu afegir un polsim de canyella en pols o un sobre de sucre vainillat, o les dues coses.
# Llibre de cuina/Receptes/Sofregit

El sofregit o sofrit és una salsa feta a base de verdures, principalment tomàquet i ceba, molt utilitzat en la gastronomia catalana com a base per a altres plats. Amb els noms de sofritto i sofrito, però amb receptes lleugerament distints, és present a Itàlia i Espanya. És un element bàsic dins de molts plats de base mediterrània.

## Recepta

* 2 cebes
* ½ kg. de tomàquets
* 2 alls
* Oli d'oliva
Elaboració:
Peleu la ceba i e l’all i picar-ho tot ben fi.
Renteu els tomàquets i ratlleu-los. Reserveu.
A continuació posem una paella al foc i escalfem una mica d’oli d’oliva. Quan estigui ben calent aboquem l’all i la ceba. Deixar-ho coure tot a foc suau, remenant sovint, tot vigilant que no es cremi. Quan la ceba comenci a tenir un color daurat hi aboquem els tomàquets, una mica de sucre per rectificar l’acidesa i un polsim de sal. Remeneu tot bé i tapeu la paella.
Deixeu que cogui tot junt, remenant de tant en tant, quan la salsa comenci a adquirir una textura com de melmelada ja estarà llest.

## Vegeu també

* Escalivada
* Samfaina
# Llibre de cuina/Receptes/Sopa de Festa Major
### Ingredients

* 1 gallina de 1.200 grs. de pes.
* 1 os de pernil.
* 1 litre i mig d'aigua.
* Sal.
* 4 ous crus.
* Una mica de sucre.
* Una mica de canyella en pols.
* 100 grs. de pa per a sopa o tallat molt fi.
* 1 manat d'herbes pel brou.

### Preparació

Farem un brou substanciós amb la gallina netejada i trossejada, l'os de pernil, les herbes, l'aigua i la sal. Posarem el pa en una cassola fonda de terrissa i pel damunt hi abocarem el brou bullent, tapant immediatament la cassola. Desossarem la gallina i esgrunarem la seva carn la qual barrejarem amb la sopa. Batrem els ous i els incorporarem pel damunt del brou bullent, ho empolsarem amb una mica de sucre i una atra mica de canyella i ficarem la cassola al forn fins que la capa de sobre aparegui daurada.
# Llibre de cuina/Receptes/Sofregit de ceba i tomàquet
### Ingredients

* 1/2 quilo de tomàquets del temps, que siguin madurs.
* 300 grs de cebes.
* 2 alls.
* 1 cullerada grossa plena de julivert picat.
* Sal.
* 1 tassa d'esmorzar plena d'oli.

### Preparació

En una paella al foc, amb l'oli no massa roent, hi fregirem la ceba pelada i picada, deixant que es faci a foc lent. Quan la ceba es faci transparent hi afegirem els alls, també picats i, a continuació, el julivert, cuidant que no es cremin. Hi incorporarem els tomàquets, pelats i trinxats i la sal. Deixarem continuar la cocció amb poc foc, fins que absorbeixi tota l'aigua que han desprès els tomàquets. Aquest sofregit serveix per a tota mena de guisats i com a guarnició de carns i aviram. :
    En alguns sofregits no s'hi posa ni el julivert ni l'all, i s'hi incorporen en canvi pebrots vermells frescos ben trinxats.
# Llibre de cuina/Receptes/Sopa de Nadal (de galets farcits)
### Ingredients

* Caldo.
* Galets.

### Pel farcit

* Carn picada de vedella i tocino.
* Ou.
* All.
* Julivert.
* Pebre.
* Sal.

### Preparació

Remeneu tots els ingredients del farcit, ben remenats. Feu unes boletes petites i farciu els galets crus. Passeu les puntes dels galets per farina i ja els podeu posar al caldo.
# Llibre de cuina/Receptes/Sopa de ceba a la catalana
### Ingredients

* 1 ceba mitjana.
* 40 grs. de mantega.
* 1/2 cullerada de farina.
* Sal.
* Pebre negre mòlt.
* 1/2 pa de sopa (la quantitat a mida de cadasqú).
* 4 cullerades d'aigua freda.
* 50 grs. de formatge ratllat.

### Preparació

Fregirem a la paella la mantega junt amb la ceba pelada i molt trinxada, quan rossegi hi afegirem la farina, remenant amb una cullera, i quan la farina haurà pres color d'avellana hi tirarem un cullerot d'aigua, batent-ho bé amb el batedor metàl·lic o amb una forquilla i, sense parar de batre-ho, hi abocarem poc a poc l'aigua. Ho adobarem, hi afegirem el pebre (una miqueta) i ho deixarem coure lentament uns 20 minuts. Colarem aquest brou i el passarem molt calent a la sopera, on ja haurem posat les llesques fines de pa. A part servirem el formatge ratllat. En lloc de les llesques de pa podem utilitzar pa tallat a daus i fregit en mantega.
# Llibre de cuina/Receptes/Sopa de farina
### Ingredients

* 50 grs. de llard.
* 4 cullerades gosses plenes de farina.
* 1 litre i mig d'aigua.
* Sal.
* Pebre blanc en pols.
* 2 cullerades grosses de mantega (pot ser margarina).
* 100 grs. de pa tallat per a la sopa.

### Preparació

Fondrem la mantega a la cassola, hi afegirem la farina i, remenant-ho amb l'espàtula, ho deixarem daurar. En aquest punt hi afegirem l'aigua que estarà calenta i remenarem suaument i sense parar. Ho adobarem amb la sal i amb una mica de pebre. A part fregirem en la mantega o margarina les llesques de pa i, quan la sopa bullirà, les hi tirarem al mateix temps que taparem la cassola. Serviu ràpidament la sopa tan aviat com el pa estigui cuit.
# Llibre de cuina/Receptes/Sopa de caldo de verdures
### Ingredients

* Caldo de verdura
* Pasta

### Preparació

Coleu el caldo després d'haver fet la verdura i poseu-hi a bullir la pasta.
# Llibre de cuina/Receptes/Sopa de caldo escaldada
### Ingredients

* Caldo de verdura.
* pa.
* cap, peus i panxa de tocino.

### Preparació

Feu una sopa de pa amb el caldo de la verdura. Escaldeu el cap, els peus i la panxa de tocino per posar-ho a les sopes.
# Llibre de cuina/Receptes/Sopa de caldo
### Ingredients

* Tall de vedella.
* Pit de xai.
* Una punta deconill.
* Carrota.
* Col.
* Botifarra.
* Pasta de sopa al gust.
* Un pit de gallina o pollastre.
* Un tall d'espinada de tocino.
* Patata.
* Ceba.
* Api.
* Pilota.

### Preparació

Renteu tots els ingredients i poseu-los en una olla al foc. Deixeu que cogui poc a poc durant força estona Quan estigui tot ben cuit, coleu el caldo. Feu bullir la pasta al caldo i mengeu a part la carn d'olla i la verdura.
# Llibre de cuina/Receptes/Sopa de fredolics
### Ingredients

* 1 kg. de fredolics.
* 1 ceba grossa.
* 3 dents d'all.
* Sal.
* 2 l. de brou de pollastre i herbes.
* 2 tomàquets.
* Oli.

### Preparació

Poseu a part un quart de quilo de fredolics i fregiu la resta amb una mica d'oli. Sense esperar que es consumeixin, afegiu-hi la ceba a bocits petits, el tomàquet ratllat i la picada d'alls. Quant estigui cuit passeu el sofregit pel xino i barregeu-lo amb el brou. Fregiu ben bé els fredolics que haveu reservat i ajunteu-los a la sopa amb la sal i el pebre.
# Portuguès/Nivell I/Lliçó 7

Índex – Lliçó 8
OS NUMERAIS
els números :
| 1 um, uma | 2 dois, duas | 3 três |
| 4 quatro | 5 cinco | 6 seis |
| 7 sete | 8 oito | 9 nove |
| 10 dez |||
En aquesta taula pots veure els números de l'1 al 10 en portuguès. És important que te'ls aprenguis de memòria. A sota trobaràs una taula amb altres números en portuguès.
| Català | Portuguès |
| onze | onze |
| dotze | doze |
| tretze | treze |
| catorze | quatorze / catorze |
| quinze | quinze |
| setze | dezesseis |
| disset | dezessete |
| divuit | dezoito |
| dinou | dezenove |
| vint | vinte |
| trenta | trinta |
| quaranta | quarenta |
| cinquanta | cinquenta / cinqüenta |
| seixanta | sessenta |
| setanta | setenta |
| vuitanta | oitenta |
| noranta | noventa |
| cent | cem |
| cent un | cento e um |
| dos-cents | duzentos |
| tres-cents | trezentos |
| quatre-cents | quatrocentos |
| cinc-cents | quinhentos |
| sis-cents | seiscentos |
| set-cents | setecentos |
| vuit-cents | oitocentos |
| nou-cents | novecentos |
| mil | mil |
| mil un | mil e um |
| mil cent un | mil cento e um |
| tres mil | três mil |
| dos-cents mil | duzentos mil |
Ara vegem el nostre habitual diàleg de l'inici de cada lliçó.
* Diàleg 7
* Ricardo: Que horas são, João?
* João: Agora, são dez para as seis.
* Ricardo: A sério? Minha mulher e eu vamos ao cinema às seis e cinco.
* João: A que horas começa o filme?
* Ricardo: Às seis e dez.
En portuguès, la manera de dir les hores és senzilla. Primer dius el número de l'hora, seguida de la paraula e i finalment el número del minut. Exemple: São sete e vinte (passen vint minuts de les set).
Per dir mitja hora, s'utilitza l'expressió e meia ("i mitja") o e trinta ("i trenta") en cas que el número del minut que s'espera sigui proper al 30. Exemple: São duas e meia (són dos quarts de tres). A partir de mitja hora, és més comú utilitzar l'expressió São + minuts que falten + para a(s) + la propera hora, per exemple: São cinco para as quatro (falten cinc minuts per les quatre).
Per a dir migdia i mitjanit, en portuguès s'utilitzen les paraules meio-dia i meia-noite. Exemple: É meio-dia (és migdia).
Ara, fem uns quants exercicis:
1)Escriu les següents hores en portuguès:
a)10:30 PM b)8:55 AM c)3:15 AM d)7:25 AM e)1:00 PM f)4:40 PM g)12:50 PM h)11:55 AM
Respostes:
1) a)São dez e meia. b)São cinco para as nove. c)São três e quinze. d)São sete e vinte e cinco. e)É uma hora. f)São vinte para as quatro. g)São dez para uma. h)São cinco para meio-dia.
# Portuguès/Nivell II
## Nivell 2 - Aprendre a parlar portuguès

Bem vindo a la segona part del nostre curs de portuguès. Si encara ets un principiant, vés cap al Nivell I. Si busques altres coses sobre el portuguès, vés a l'Índex.
* Lliçó 12 Com dir que alguna cosa és teva.
* Lliçó 13 Com dir què estàs fent ara mateix
* Lliçó 14 Les parts del cos.
* Lliçó 15 El menjar i la conjugació dels verbs acabats en "ar"
* Lliçó 16 Continuem amb el menjar i la conjugació dels verbs acabats en "er" i "ir".
# Portuguès/Parts del cos

<< Torna cap a la pàgina principal
O Corpo - El cos :
| a cabeça - el cap | o braço - el braç | a perna - la cama |
| o dorso, as costas - l'esquena | a barriga - la panxa | a mão - la mà |
| a boca - la boca | o olho - l'ull | a orelha - l'orella |
| o dedo - el dit | o pé - el peu | o nariz - el nas |
| o punho - el puny | o tornozelo - el turmell | o dedo do pé - el dit del peu |
# Portuguès/Recursos a Internet
### Llocs web que ensenyen portuguès

* EasyPortuguese.com - aprèn portuguès amb àudio
* learningportuguese.co.uk - Recursos en línia per a aprendre la gramàtica i pronunciació del portuguès.
* Brazilian Portuguese Grammar - Gramàtica portuguesa en línia per a angloparlants.
* ielanguages.com - Lliçons de portuguès gratuïtes.
* contadordepalavras.net - facilmente contar a palavra
* FSI Portuguese Programmatic Course - Curs de portuguès en 48 unitats, desenvolupat pel govern dels Estats Units i en domini públic.

### Troba parlants del portuguès

Hi ha webs de parlants del portuguès que poden ser bones per aprendre la llengua. Una manera de conèixer persones, practicar l'idioma i aprendre la cultura:
* The Mixxer
* Orkut
# Principis de disseny de la interfície d'usuari

Els principis de disseny d'interfície d'usuari estan pensats per millorar la qualitat de disseny de la interfície. Segons Larry Constantine i Lucy LockwoodPlantilla:Citació necessària en el seu disseny centrat en l'ús, aquests principis són:

## El principi d'estructura

    El disseny hauria d'organitzar la interfície d'usuari de forma resolutiva, de maneres significatives i útils basades en models segurs, coherents fàcils de reconeixedor pels usuaris, connectant coses relacionades i separant coses inconnexes, diferenciant coses diferents i fent coses similars assemblar-se l'una a l'altra. El principi d'estructura s'encarrega de l’arquitectura d'interfície d'usuari global.

## El principi de simplicitat

    El disseny hauria de fer fàcils tasques simples, comunes, comunicant-se clara i simplement en el propi llenguatge de l'usuari. A més hauria de proporcionar dreceres que relacionessin procediments significativament més llargs amb d'altres de més senzills.

## El principi de visibilitat

    El disseny hauria de fer visibles totes les opcions necessàries i materials per una tasca donada sense distreure l'usuari amb informació aliena o redundant. Els bons dissenys no aclaparen usuaris amb alternatives ni confonen amb informació innecessària.

## El principi de retroacció

    El disseny hauria de mantenir els usuaris informats d'accions o interpretacions, canvis d'estat o condició, i errors o excepcions que fossin pertinents i d'interès a l'usuari, tot això a través de llenguatge clar, concís, i inequívoc familiar als usuaris.

## El principi de tolerància

    El disseny hauria de ser flexible i tolerant, reduint el cost d'equivocacions i abús, permetent desfer i refer, alhora que evitaria errors on es permetessin aportacions variades i seqüències, tot interpretant totes les accions raonables.

## El principi de reutilització

    El disseny hauria de reciclar components i comportaments interns i externs i amb el propòsit de mantenir la consistència, per tal de reduir la probabilitat que els usuaris s'hagin de repensar allò que fan
# Portuguès/Pronunciació

L'alfabet portuguès, com altres llengües romàniques, té una evolució natural del Llatí. És fàcil de llegir i, per tant d'escriure.

## Lletres

| Lletra | Nom de la lletra | So (IPA) | So (comparat al català) | Exemple | Exemple |
| A | á | a | a com arbre | árvore | arbre |
| B | bê | b | b com beure | beber | beure |
| C | cê | k | c com cosa | coisa | cosa |
| C | cê | s | c com cercar | cedo | aviat |
| D | dê | d | d com dos | dois | dos |
| E | é | e | é com peroné | besta | bèstia |
| E | é | ɛ | e com negre | fera | animal salvatge |
| F | efe | f | f com fulla | folha | fulla |
| G | gê | g | g com gras | gordo | gras |
| G | gê | ʒ | j com jersei o gel | gelo | gel |
| H | agá | (muda) | | homem | home |
| I | i | i | i com mite | mito | mite |
| J | jota | ʒ | j com jersei o gel | jarra | gerro |
| L | ele | l | l com lema | lema | lema |
| M | eme | m | m com mar | mar | mar |
| N | ene | n | n com no | nada | res |
| O | ó | o | o com orangutan | dono | amo |
| O | ó | ɔ | ó com carreró | lorde | senyor |
| P | pê | p | p com pera | pato | ànec |
| Q | quê | k | c com maco | querer | voler |
| R | erre | ɾ | d com dama | caro | car |
| R | erre | h | h aspirada | carro | cotxe |
| S | esse | s | s com selva | selva | jungla/selva |
| S | esse | z | z com zoo | casa | casa |
| T | tê | t | t com tornar | teto | azotea |
| U | u | u | u com últim | último | últim |
| V | vê | v | v com victòria | vitória | victòria |
| X | xis | ʃ | x com xocolata | xadrez | escacs |
| X | xis | ks | ks com tax'i | táxi | taxi |
| X | xis | s | s com sempre | trouxe | portar |
| X | xis | z | z com zoo | exato | exacte |
| X | xis | (muda) | (nomès en el dialecte de Brasil) | exceção | excepció |
| Z | zê | z | z com zoo | azul | blau |
Note: the letter q is always followed by a u.

## Dígrafs

| Dígraf | So (IPA) | Sound (comparat al Català) | Exemple | Exemple |
| CH | ʃ | x com xocolata | achar | buscar |
| LH | ʎ | l·l com col·legi | filho | fill |
| NH | ɲ | ny com canya | vinho | vi |
| QU | k | c com casa | questão | pregunta |
| RR | ʁ | rr com carregar | carro | cotxe |
| SS | s | s com saber | passo | pas |

## Accents

| Lletra amb accent | Nom | So (IPA) | So (comparat al Català) | Exemple | Exemple |
| á | a com acento agudo | a | a com arbre | cálice | càlis |
| à | a com acento grave | a | a com arbre | Fui à cidade. | Vaig anar a la ciutat. |
| ã | a com til | ã | a més curta | não | no |
| ç | ce cedilha | s | ç com caçar | moça | noia |
| é | e com acento agudo | ɛ | è com peronè | patético | patètic |
| ê | e com acento circunflexo | e | é com obriré | bêbado | beguda |
| í | i com acento agudo | i | í com Líban | Líbano | Líban |
| ó | o com acento agudo | ɔ | ó com carreró | próprio | proper |
| ô | o com acento circunflexo | o | ò com Arròs | avô | avi |
| õ | o com til | õ | - | canções | cançons |
| ú | u com acento agudo | u | u curta | múltiplo | múltiple |
# Portuguès/Nivell I/Lliçó 6

Índex – Lliçó 7
* Diàleg 6
* Ricardo: O senhor pode me dizer a que horas parte o próximo comboio para o Porto?
* Alberto: Às três horas. O senhor tem bilhete?
* Ricardo: Não. Posso comprar um bilhete?
* Alberto: Sim. Quer um bilhete de segunda classe?
* Ricardo: Sim. Quanto custa?
* Alberto: Três euros.
* Ricardo: De que plataforma parte o comboio?
* Alberto: Da plataforma três.
En aquest diàleg, en Ricardo està comprant un tiquet en una estació de tren (o comboio en portuguès; o trem en el dialecte de Brasil). També pregunta altres qüestions sobre el tren que vol agafar. En aquesta lliçó aprendrem com fer preguntes en portuguès. També hem vist una manera de preguntar quan vam estudiar els verbs com "gostar".
* Você gosta de Lisboa? - T'agrada Lisboa?
* O senhor gosta da viagem? - T'agrada el viatge?
Aquestes preguntes tenen sempre la mateixa estructura.
* Você gosta do gato. - T'agrada el gat.
* A senhora gosta da amiga - T'agrada l'amiga.
De fet, l'única diferència entre aquestes frases és el signe de puntuació al final. També passa el mateix, com es pot veure, en català.
Aquestes preguntes es poden respondre simplement amb "sí" o "no". Per exemple:
O senhor tem bilhete?
En Ricardo podria haver respòs:
| Sí | No |
| Sim | No |
També hi ha altres maneres de formular preguntes. A la lliçó 3 vam aprendre com preguntar a algú què faria un dia. Te'n recordes?
O que vai fazer na terça-feira? - Què faràs el dimarts?
O que eles vão fazer no domingo? - Què faràs el diumenge?
"O que" significa "Què".
* O que é que ela quer comer? - Què vol menjar ella?
* De que é que tu gostas? - Què t'agrada?
# Portuguès/Números
### Os numerais (números)

| Cardinais | Ordinais |
| 0 zero | |
| 1 um, uma | primeiro/primeira |
| 2 dois, duas | segundo/segunda |
| 3 três | terceiro/terceira |
| 4 quatro | quarto/quarta |
| 5 cinco | quinto/quinta |
| 6 seis | sexto/sexta |
| 7 sete | sétimo/sétima |
| 8 oito | oitavo/oitava |
| 9 nove | nono/nona |
| 10 dez | décimo/décima |
| 11 onze | décimo primeiro |
| 12 doze | décimo segundo |
| 13 treze | décimo terceiro |
| 14 catorze | décimo quarto |
| 15 quinze | décimo quinto |
| 16 dezasseis | décimo sexto |
| 17 dezassete | décimo sétimo |
| 18 dezoito | décimo oitavo |
| 19 dezanove | décimo nono |
| 20 vinte | vigésimo |
| 21 vinte e um | vigésimo primeiro |
| 22 vinte e dois | vigésimo segundo |
| 30 trinta | trigésimo |
| 40 quarenta | quadragésimo |
| 50 cinquenta | quinquagésimo |
| 60 sessenta | sexagésimo |
| 70 setenta | septuagésimo |
| 80 oitenta | octogésimo |
| 90 noventa | nonagésimo |
| 100 cem | centésimo |
| 101 cento e um | centésimo primeiro |
| 200 duzentos | duocentésimo |
| 300 trezentos | trecentésimo |
| 400 quatrocentos | quadringentésimo |
| 500 quinhentos | quingentésimo |
| 600 seiscentos | seiscentésimo |
| 700 setecentos | septingentésimo |
| 800 oitocentos | octingentésimo |
| 900 novecentos | nongentésimo |
| 1000 mil | milésimo |
| 10.000 dez mil | |
| 100.000 cem mil | |
| 1.000.000 um milhão | milionésimo |
| 1.000.000.000 mil milhões | |
| 1.000.000.000.000 um bilião | bilionésimo |
# Portuguès/Parts de la casa

<< Torna cap a la pàgina principal
As divisões da casa - Parts de la casa :
| o quarto - l'habitació (dormitori) | a cozinha - la cuina | a sala de visitas - la sala d'estar |
| a casa-de-banho - el lavabo | a lavandaria - "l'habitació de rentar" | a sala de jantar - el menjador |
| as escadas - les escales | a despensa - la despensa | o jardim - el jardí |
# Portuguès/Verbs regulars
## Apèndix de gramàtica: verbs regulars

Els verbs regulars són aquells que utilitzen el patró comú de temps verbals, al contrari que els verbs irregulars, que es desmarquen d'aquests models.
En portuguès, com en català, els verbs tenen tres terminacions: -ar, -er i -ir. Per a cada terminació hi haurà un patró a seguir.

### Temps verbals
#### Present
##### Verbs en -ar

Tots els verbs acabats en -ar tenen la mateixa terminació. Vegeu l'exemple de falar (parlar):
| Jo parlo | Eu fal | o |
| Tu parles | Tu fal | as |
| Ell/a parla (també ela, você) | Ele fal | a |
| Nosaltres parlem | Nós fal | amos |
| Vosaltres parleu | Vós fal | ais |
| Ells/es parlen (també elas, vocês) | Eles fal | am |

##### Verbs acabats en -er

| Jo menjo | Eu com | o |
| Tu menges | Tu com | es |
| Ell/a menja (també ela, você) | Ele com | e |
| Nosaltres mengem | Nós com | emos |
| Vosaltres mengeu | Vós com | eis |
| Ells/es mengen (també elas, vocês) | Eles com | em |

##### Verbs acabats en -ir

| Jo marxo | Eu part | o |
| Tu marxes | Tu part | es |
| Ell/a marxa (també ela, você) | Ele part | e |
| Nosaltres marxem | Nós part | imos |
| Vosaltres marxeu | Vós part | is |
| Ells/es marxen (també elas, vocês) | Eles part | em |
# Guia Ubuntu/Notificació de correu KDE

Notificació de correu eś un programa per gestionar els correus nous de les vostres bústies de correu.
Quan arriba un nou correu, la notificació del correu avisa mostrant una icona a l'àrea de notificació. D'altra banda, un resum de correu també serà mostrat a la icona d'aquest, alhora que es reprodueix un so.
Aquest programa pot controlar diverses bústies al mateix temps, i dóna suport a Evolution, Gmail, IMAP, Maildir, mbox, MH, els productes de Mozilla (Mozilla, SeaMonkey, Thunderbird, ...), POP3, Sylpheed, Windows Live Hotmail i Yahoo bústies de correu.
Heu de saber que suporta POP3 i, a més, també funcions avançades tals com IMAP connexions SSL / TLS (en banda o al port per separat), SASL i autenticació APOP, i l'extensió IMAP IDLE.
És molt senzill de configurar (bàsicament només us cal saber el vostre correu i contrasenya) i el podreu instaŀlar amb el Centre de programari Muon. Evidentment, un cop instaŀlat hi serà al menú Internet.